kardosdrur/scandi-wiki huggingface dataset:
Alexandra Andresen

Alexandra Gamlemshaug Andresen () er ein norsk dressurryttar og milliardærarving.

Andresen vart den yngste dollarmilliardæren i verda i ein alder av 19 år i 2016, og trona øvst på Forbes-lista som yngste milliardær tre år på rad. Andresen var per 2022 den nest yngste milliardæren på Forbes-lista med ein nettoformue på estimert 11,2 milliardar NOK.

Liv og virke

Bakgrunn 
Andresen er dotter av den norske industri- og finansmannen Johan H. Andresen jr., eigar av firmaet Ferd, som i 2007 overførte eigardelar på 42,2 % kvar til døtrene Alexandra og Katharina. Han har vore tydeleg på at døtrene ikkje treng å ta del i familiebedrifta om dei ikkje ønskjer.

Familien Andresen er kjend for den langvarige eigarskapen sin i det tidlegare firmaet Tiedemanns Tobakksfabrikk, før det vart selt i 2005.

Andresen er oldebarn til Johan H. Andresen, tippoldebarn til Johan Henrik Andresen og Anton Klaveness, og tipptippoldebarn til Nicolai Andresen. Johan Henrik var bror til Nicolay August Andresen, og onkel til .

Karriere 
Andresen har vunne fleire prisar og utmerkingar i dressurriding, og har modellert fleire gongar for ridekledeselskapet KingsLand.

Privatliv 
Andresen har vore trulova med den amerikanske møbelgründeren og racerbilsjåføren Colin Thompson sidan januar 2023.

Kjelder 

Denne artikkelen bygger på «Alexandra Andresen» frå , den 8. mars 2023.

Bakgrunnsstoff 
  Alexandra Andresen hos Forbes

Norske milliardærar
Norske ryttarar
Folk frå Oslo
Sophie Wilmès

Sophie Wilmès () er ein belgisk liberal politikar for Mouvement Réformateur som i oktober 2019 vart statsminister i Belgia etter Charles Michel. Ho vart dimed den fyrste kvinnelige føderale regjeringssjefen i Belgia. 1. oktober 2020 vart ho etterfølgd som statsminister av Alexander De Croo. Samstundes vart ho utanriksminister, også det som fyrste kvinne i Belgia.

Liv og virke 
Wilmès studerte marknadsføring ved Institut des Hautes Études des Communications sociales. Ho arbeidde i eit konsulentfirma før ho gjekk inn i lokalpolitikken.

Lokalpolitisk har Wilmès hatt verv i Uccle/Ukkel og Sint-Genesius-Rode og på provinsnivå i Flamsk Brabant. Ho er medlem av det liberale partiet Mouvement Réformateur. Wilmès er tospråkleg.

I 2014 vart Wilmès medlem av det belgiske representantkammeret. Året etter, i 2015, var ho budsjett- og forvaltingsminister.

Då Charles Michel trekte seg som statsminister i samband med at han fekk vervet som president for Det europeiske rådet, vart Wilmès utpeika til etterfølgjaren hans. Ho vart den fyrste kvinnelege statsministeren i Belgia. Regjeringa hennar var et forretningsministerium i påvente av danninga av ei koalisjonsregjering. Den 1. oktober 2020 overtok Alexander De Croo som statsminister. Wilmès vart visestatsminister og utanriksminister i den nye regjeringa; den fyrste kvinna til å fylle utanriksministerposten i Belgia.

Kjelder 

Denne artikkelen bygger på «Sophie Wilmès» frå , den 8. mars 2023.

Bakgrunnsstoff 
 Offisiell nettstad

Belgiske statsministrar
Belgiske politikarar
Belgiske utanriksministrar
Perleblom

Perleblom (Muscari botryoides) er ei plante i perleblomslekta i aspargesfamilien. Arten kjem opphavleg frå Mellom- og Sør-Europa og Vest-Asia.

I Noreg er arten ein framandart som er innført som prydplante. Arten vart funnen sikkert forvilla i 1871, men kan ha spreidd seg mykje tidlegare. Perleblom er ganske vanleg på Austlandet og i kyst- og dalstrøk til Rogaland, derfrå meir spreidd til Sør-Troms. Ein del funn som er registrerte som perleblom, kan syne seg å vere krukkeperleblom. I Framandartslista 2018 er arten registrert med potensielt høg risiko (PH).

Kjelder

Bakgrunnsstoff

Perleblomslekta
Krukkeperleblom

Krukkeperleblom (Muscari armeniacum) er ei plante i perleblomslekta i aspargesfamilien. Arten kjem opphavleg frå Balkan og Vest-Asia.

I Noreg er arten ein framandart som er innført som prydplante. Arten vart funnen forvilla i 1962 og er i auke. Krukkeperleblom er registrert spreidde stader langs kysten frå Østfold til Møre. Ein del funn som er registrerte som perleblom, kan syne seg å vere krukkeperleblom. I Framandartslista 2018 er han registrert med låg risiko (LO).

Kjelder

Bakgrunnsstoff

Perleblomslekta
Indigoperleblom

Indigoperleblom (Muscari latifolium) er ei plante i perleblomslekta i aspargesfamilien. Arten kjem opphavleg frå Tyrkia.

I Noreg er arten ein framandart som er innført som prydplante. Det er registrert eit funn i norsk natur i Drammen i 2014. I Framandartslista 2018 er arten registrert med ingen kjend risiko (NK).

Kjelder

Bakgrunnsstoff

Perleblomslekta
Fuglestjerne

Fuglestjerne (Ornithogalum umbellatum) er ei plante i fuglestjerneslekta i aspargesfamilien. Arten kjem opphavleg frå Sør-Europa.

I Noreg er arten ein framandart som tidleg vart innført som prydplante og som vart funnen forvilla i 1866. Arten er sjeldan dyrka i dag, men er naturalisert og veks spreidde stader sør på Austlandet og langs kysten til Trøndelag. Mest vanleg er han frå Sørlandet til Bergen. I Framandartslista 2018 er arten registrert med låg risiko (LO).

Kjelder

Bakgrunnsstoff

Fuglestjerneslekta
Nikkestjerne

Nikkestjerne (Ornithogalum nutans) er ei plante i fuglestjerneslekta i aspargesfamilien. Arten kjem opphavleg frå Balkan og Vest-Asia.

I Noreg er arten ein framandart som er innført som prydplante og som vart funnen forvilla i 1897. Arten er sjeldan dyrka i dag, men han er bufast og veks spreidde stader langs kysten frå Østfold til Kristiansand. I Framandartslista 2018 er arten registrert med ingen kjend risiko (NK).

Kjelder

Bakgrunnsstoff

Fuglestjerneslekta
Sprikjestjerne

Sprikjestjerne (Ornithogalum divergens) er ei plante i fuglestjerneslekta i aspargesfamilien.

I Noreg er arten ein framandart som er innført som prydplante. Det er registrert eit funn i naturen frå Kristiansund. Han er ikkje risikovurdert i  Framandartslista 2018.

Kjelder

Bakgrunnsstoff

Fuglestjerneslekta
Betlehemstjerne

Betlehemstjerne eller betlehemsstjerne (Ornithogalum narbonense) er ei plante i fuglestjerneslekta i aspargesfamilien. Arten er opphavleg frå middelhavslanda og aust til Iran.

I Noreg er arten ein framandart som er innført som prydplante. Det er registrert eit usikkert funn i naturen frå Moss. Han er ikkje risikovurdert i  Framandartslista 2018.

Kjelder

Bakgrunnsstoff

Fuglestjerneslekta
Vårpryd

Vårpryd (Puschkinia scilloides) er ei plante i vårprydslekta i aspargesfamilien. Arten kjem opphavleg frå Vest-Asia.

I Noreg er arten ein framandart som er innført som prydplante og som vart funnen forvilla i 1970. Arten er i rask auke og veks spreidd langs kysten frå Østfold til Flekkefjord og her og der nord til Tromsø. I Framandartslista 2018 er arten registrert med låg risiko (LO).

Kjelder

Bakgrunnsstoff

Vårprydslekta
Klokkeblåstjerne

Klokkeblåstjerne (Hyacinthoides non-scripta) er ei plante i klokkeblåstjerneslekta i aspargesfamilien. Arten kjem opphavleg frå Vest-Europa.

I Noreg er arten ein framandart som er innført som prydplante og som først vart funnen forvilla i 1928. Arten er i auke og veks langs kysten frå Sandefjord til Kristiansund. Dei fleste av funna som har vore registrerte som klokkeblåstjerne, syner seg å vere hybridklokkeblåstjerne. I Framandartslista 2018 er arten registrert med låg risiko (LO).

Kjelder

Bakgrunnsstoff

Klokkeblåstjerneslekta
Hybridklokkeblåstjerne

Hybridklokkeblåstjerne (Hyacinthoides ×massartiana) er ei plante i klokkeblåstjerneslekta i aspargesfamilien. Arten er oppstått som ein spontan hybrid mellom klokkeblåstjerne og spansk klokkeblåstjerne (H. hispanica × H. non-scripta) i dei områda sørvest i Europa der båe foreldreartane veks.

I Noreg er hybridarten ein framandart som er innført som prydplante og som først vart funnen forvilla i 1990. Arten er i rask auke og veks mange stader langs kysten frå Vestfold til Møre. Han er truleg ofte forveksla med foreldreartane. I Framandartslista 2018 er arten registrert med låg risiko (LO).

Kjelder

Bakgrunnsstoff

Klokkeblåstjerneslekta
Spansk klokkeblåstjerne

Spansk klokkeblåstjerne (Hyacinthoides hispanica) er ei plante i klokkeblåstjerneslekta i aspargesfamilien. Arten kjem opphavleg frå Sørvest-Europa og Nordvest-Afrika.

I Noreg er arten ein framandart som er innført som prydplante og som først vart funnen forvilla i 1929. Arten er i auke og veks spreidde stader langs kysten og i dalstrøk frå Østfold til Rogaland, kanskje òg vidare nordover til Møre. Ein del funn kan vere forveksla med hybridklokkeblåstjerne. I Framandartslista 2018 er arten registrert med låg risiko (LO).

Kjelder

Bakgrunnsstoff

Klokkeblåstjerneslekta
Italiensk klokkeblåstjerne

Italiensk klokkeblåstjerne (Hyacinthoides italica) er ei plante i klokkeblåstjerneslekta i aspargesfamilien. Arten kjem opphavleg frå Sørvest-Europa.

I Noreg er arten ein framandart som er innført som prydplante og som først vart funnen forvilla i 1880. Arten er truleg bufast og er registrert frå Arendal og Stavanger. I Framandartslista 2018 er arten registrert med ingen kjend risiko (NK).

Kjelder

Bakgrunnsstoff

Klokkeblåstjerneslekta
Russeblåstjerne

Russeblåstjerne (Othocallis siberica) er ei plante i russeblåstjerneslekta i aspargesfamilien. Arten kjem opphavleg frå den sørlege delen av europeisk Russland og Vest-Asia. Arten var tidlegare rekna til snøstjerneslekta med det vitskapelege namnet Scilla siberica, og i hagebrukssamanheng blir arten framleis ofte omtalt som Scilla.

I Noreg er arten ein framandart som er innført som prydplante og som først vart funnen forvilla i 1893. Arten er naturalisert og i rask auke og er ganske vanleg på Austlandet og langs kysten til Rogaland, derifrå meir spreidd til Troms. Han går opp til 650 m ved Røros. I Framandartslista 2018 er arten registrert med høg risiko (HI).

Kjelder

Bakgrunnsstoff

Russeblåstjerneslekta
Persiablåstjerne

Persiablåstjerne (Othocallis mischtschenkoana) er ei plante i russeblåstjerneslekta i aspargesfamilien. Arten kjem opphavleg frå Kaukasus og Iran. Arten var tidlegare rekna til snøstjerneslekta med det vitskapelege namnet Scilla mischtschenkoana.

I Noreg er arten innført som prydplante og forvillar seg effektivt i Botanisk hage i Oslo. I Framandartslista 2018 er arten registrert med ingen kjend risiko (NK).

Kjelder

Bakgrunnsstoff

Russeblåstjerneslekta
Kystblåstjerne

Kystblåstjerne (Tractema verna) er ei plante i kystblåstjerneslekta i aspargesfamilien. Arten kjem opphavleg frå Vest-Europa. Arten var tidlegare rekna til snøstjerneslekta med det vitskapelege namnet Scilla verna.

I Noreg er arten anten heimleg eller er komen inn på uviss måte for lenge sidan. Arten er svært sjeldan og er kjend frå nokre få spreidde stader på Vestlandet. I Raudlista 2021 er arten rekna som sterkt truga (EN).

Kjelder

Bakgrunnsstoff

Kystblåstjerneslekta
Tyrkiasnøstjerne

Tyrkiasnøstjerne (Scilla bifolia) er ei plante i snøstjerneslekta i aspargesfamilien. Arten kjem opphavleg frå Sør-Europa, Tyrkia og Kaukasus.

I Noreg er arten ein framandart som er innført som prydplante og som først vart funnen forvilla på 1960-talet. Arten er seinare registrert på ein handfull stader nær kysten frå Oslo til Trondheim. I Framandartslista 2018 er arten registrert med låg risiko (LO).

Kjelder

Bakgrunnsstoff

Snøstjerneslekta
Dvergsnøstjerne

Dvergsnøstjerne (Scilla sardensis) er ei plante i snøstjerneslekta i aspargesfamilien. Arten kjem opphavleg frå det vestlege Tyrkia. Arten var tidlegare rekna til slekta Chionodoxa med namnet C. sardensis.

I Noreg er arten ein framandart som er innført som prydplante og som først vart funnen forvilla i 1994. Arten er registrert spreidde stader nær kysten frå Oslo til Rogalad og i Trondheim. I Framandartslista 2018 er arten registrert med låg risiko (LO).

Kjelder

Bakgrunnsstoff

Snøstjerneslekta
Ragnhild Jepsen

Ragnhild Jepsen () er ein norsk teolog. I 2023 vart ho utnemnd til biskop i Bjørgvin bispedømme, som den første kvinna i dette embetet, 953 år etter at bispedømmet vart oppretta.

Karriere
Jepsen er utdanna ved Menighetsfakultetet og vart ordinert som prest i Den norske kyrkja i 1997, i Ål kyrkje. Ho var kapellan i Åmot kyrkje i Hamar før ho kom til Nidarosdomen som kapellan i 2003. Tre år seinare vart ho sokneprest og i 2011 domprost i den same kyrkja.

Ho brukar nynorsk både som forkynnar og formidlar. Ho vaks opp i Ål i Hallingdal, og er van med å snakke og skrive nynorsk. I 2022 mottok ho Trønderlagets målpris, som den som gjorde mest for nynorsken i Trøndelag dette året. Laget grunngav tildelinga slik: «Trønderlaget grunngjev valet med at Jepsen viser gjennom både skrift og tale at nynorsk er eit språk som naturleg kan brukast i mange samanhengar.» 
 
Jepsen er opptatt av å gjere kyrkja relevant for flest mogeleg:

Kjelder  

Denne artikkelen bygger på «Ragnhild Jepsen» frå ,  den 8. mars 2023.

Bakgrunnsstoff 
 

Norske biskopar
Bjørgvin bispedømme
Snøstjerne

Snøstjerne (Scilla forbesii) er ei plante i snøstjerneslekta i aspargesfamilien. Arten kjem opphavleg frå det vestlege Tyrkia. Arten var tidlegare rekna til slekta Chionodoxa med namnet C. forbesii.

I Noreg er arten ein framandart som er innført som prydplante og som først vart funnen forvilla i 1978. Arten er i auke og veks talrike stader i kyststrøk og låglandet til Troms. I Framandartslista 2018 er arten registrert med låg risiko (LO).

Det er gjort funn av hybridar med storsnøstjerne (S. forbesii × S. luciliae) frå Oslo til Drammen. Denne finst truleg mange fleire stader.

Kjelder

Bakgrunnsstoff

Snøstjerneslekta
Storsnøstjerne

Storsnøstjerne (Scilla luciliae) er ei plante i snøstjerneslekta i aspargesfamilien. Arten kjem opphavleg frå det vestlege Tyrkia. Arten var tidlegare rekna til slekta Chionodoxa med namnet C. luciliae.

I Noreg er arten ein framandart som er innført som prydplante og som først vart funnen forvilla i 1994. Arten er i rask auke og veks talrike stader i kyststrøk og låglandet til Troms. I Framandartslista 2018 er arten registrert med potesielt høg risiko (PH).

Det er gjort funn av hybridar med snøstjerne (S. forbesii × S. luciliae) frå Oslo til Drammen. Denne finst truleg mange fleire stader.

Kjelder

Bakgrunnsstoff

Snøstjerneslekta
Kjersti Bergesen

Kjersti Bergesen () er ein norsk programleiar og musikar, best kjend som programleiar i TV 2-programma Filmguiden og oppussingserien Tid for hjem.

Bergesen byrja musikkarrieren sin på slutten av 1970-talet. Ho har vore med og gjeve ut 3 EP-ar og 3 album saman med banda Secret Mission og Ken-Dang. I 1984 jobba ho for Famous Records, og i 1987 deltok ho i Melodi Grand Prix med låten «Go-Go». I 1992 vart ho tilsett i TV 2. Sidan då har Bergesen vore programleiar for program som God ettermiddag Norge, Filmguiden, Tid for mat, Tid for hage og Tid for hjem.

Diskografi

Album 
 1984 – Monsters & Miracles, Strawberry Records (Ken-Dang)
 1986 – ...To be continued, Famous Records (Secret Mission)
 1991 – Strange Afternoon, EMI (Secret Mission)

EP-ar 
 1981 – Parkens Grøde, Park Records  (Parkens Grøde) 
 1983 – Ken-Dang, Strawberry Records (Ken-Dang)

Kjelder 

Denne artikkelen bygger på «Kjersti Bergesen» frå , den 8. mars 2023.

Bakgrunnsstoff 
 Bergesen hos Internet Movie Database
 Bergesen hos Discogs

Norske musikarar
Programleiarar for TV2
Melodi Grand Prix 1987-deltakarar
Melodi Grand Prix 1987-låtskrivarar
Folk frå Bergen
Inger-Marie Haaland

Inger-Marie Haaland ()  er ein norsk hundekøyrar. Ho vann Finnmarksløpet i 2009 som fyrste kvinne. I Finnmarksløpet 2012 tok ho sitt andre gull, og dimed noregsmeisterskapen i langdistanse hundekøyring. Før ho var det berre Sven Engholm som hadde klårt å ta to gull på to startar. Haaland har løyperekorden i Finnmarksløpet. Haaland har også to fjerdeplassar i Femundløpet Femund 600. I 2010 kom ho på andreplass i Femundløpet.

Haaland var tidlegare marknadsjef i De norske Bokklubbene og dagleg leiar i Bokklubben Villmarksliv fram til 2003. I 2005 kjøpte ho Fagerheim Fjellstugu på Hardangervidda, ein stad ho eigde og dreiv fram til 2015. Haaland har eigd og drive aktivitetsgarden Farmen Fløtterud, som ligg ca. ein time nord for Kongsberg. Haaland er medlem av trekkhundklubben Hallingen Hundekjøyrarlag.

Kjelder 

Denne artikkelen bygger på «Inger-Marie Haaland» frå , den 8. mars 2023.

Bakgrunnsstoff 

 Offisiell nettstad
 Inger-Marie Haaland hos Internet Movie Database.

Norske hundekøyrarar
Femundløpet
Finnmarksløpet
Noregsmeistrar i hundekøyring
Aasa Helgesen

Aasa Helgesen (fødd Røinesdal, )  var ei norsk jordmor og politikar som vart den fyrste kvinnelege ordføraren i Noreg. Ho var ordførar i Utsira kommune i Rogaland frå 1926 til 1928.

Bakgrunn 
Helgesen vaks opp på husmannsplassen Røinesdal i Vest-Agder, tok teneste hos ein bonde, men fekk hjelp til å reise til Kristiania og jordmorutdanninga der. Ho var ferdig utdanna i 1902, og fekk året etter arbeid som jordmor på Utsira. Der møtte ho fiskaren Sivert Helgesen, og dei gifta seg i 1907. Sivert var borte store delar av året, og som einaste helsearbeidar på øya tok ikkje Aasa berre imot vel 400 barn som jordmor; ho verka også iblant som lækjar.

Politikk 
Då Utsira vart ein sjølvstendig kommune i 1926, vart elleve kvinner og ein mann valde inn i kommunestyret

Kommunestyret på Utsira i 1926 bestod av elleve kvinner og ein mann. Bakgrunnen var at ein radioassistent hadde sett opp ei rein kvinneliste, moglegvis som ein spøk. Aasa vart ordførar, som etterfølgjar etter - og seinare etterfølgd av - ektemannen Sivert.

Då Helgesen vart vald til ordførar i 1926, var dette ei nyheit som gjekk verda rundt, og det vart sendt gratulasjonstelegram frå ei rekkje internasjonale kvinneorganisasjonar. Ho var også den fyrste kvinna i Noreg som deltok i fylkestinget.

Kjelder 

Denne artikkelen bygger på «Aasa Helgesen» frå , den 9. mars 2023.  

Norske politikarar
Ordførarar i Utsira
Folk frå Marnardal
Marte Eide Klovning

Marte Eide Klovning () er ein norsk lokalpolitikar og ordførar i Utsira kommune for Utsira Fellesliste (UFL). Før ho overtok som ordførar i juni 2012, var ho varaordførar i kommunen. Klovning er medlem av Arbeidarpartiet. 

Ved kommunevalet i 2015 stilte Klovning som kandidat for Utsira Fellesliste som fekk 59,2 prosent av røystene og vart attvald som ordførar. Ved valet var det berre to lister. Den andre lista var Utsira Bygdeliste som fekk 40,8 prosent av røystene.

Kjelder 

Denne artikkelen bygger på «Marte Eide Klovning» frå , den 9. mars 2023.

Bakgrunnsstoff 
 Marte Eide Klovning hos Arbeidarpartiet.no
 Marte Eide Klovning hos Stortinget.no

Norske politikarar
Ordførarar i Utsira
Pinselilje

Pinselilje (Narcissus poëticus) er ei plante i påskeliljeslekta i påskeliljefamilien. Arten kjem opphavleg frå Mellom- og Sør-Europa.

I Noreg er arten ein framandart som er innført som prydplante. Arten vart funnen sikkert forvilla i 1875, men kan ha spreidd seg mykje tidlegare. Pinselilje er ganske vanleg på Austlandet og langs kysten til Rogaland, derfrå meir spreidd til Sør-Trøndelag. Arten er ein tradisjonell produksjonsart som har vore mykje i bruk før 1700, og han er derfor ikkje risikovurdert i Framandartslista 2018.

Kjelder

Bakgrunnsstoff

Påskeliljeslekta
Edelnarsiss

Edelnarsiss (Narcissus ×incomparabilis) er ei plante i påskeliljeslekta i påskeliljefamilien. Arten er ein hagehybrid med påskelilje og pinselilje som foreldreartar (N. poëticus × N. pseudonarcissus).

I Noreg er arten ein framandart som er innført som prydplante. Arten vart funnen forvilla i 1899, og veks spreidd i kyststrøk frå Oslo til Sør-Trøndelag. Han er truleg mykje forveksla med påskelilje. I Framandartslista 2018 er arten registrert med låg risiko (LO)..

Kjelder

Bakgrunnsstoff

Påskeliljeslekta
Smånarsiss

Smånarsiss (Narcissus ×cyclazetta) er ei plante i påskeliljeslekta i påskeliljefamilien. Arten er ein hybrid som kan ha oppstått spontant i Frankrike med cyclamennarsiss og tasett som foreldreartar (N. cyclamineus × N. tazetta).

I Noreg er arten ein framandart som er innført som prydplante og vart funnen forvilla i 1993. Han er i auke og veks spreidd i kyststrøk og låglandet frå Østfold til Mandal, med einskildfunn vidare til Møre. I Framandartslista 2018 er arten registrert med låg risiko (LO)..

Kjelder

Bakgrunnsstoff

Påskeliljeslekta
Bukettnarsiss

Bukettnarsiss (Narcissus ×medioluteus) er ei plante i påskeliljeslekta i påskeliljefamilien. Arten er ein hybrid som har oppstått spontant i Frankrike med pinselilje og tasett som foreldreartar (N. poëticus × N. tazetta).

I Noreg er arten ein framandart som er innført som prydplante og er funnen forvilla i Rennesøy i Rogaland og i Rissa i Trøndelag. Han er ikkje risikovurdert i Framandartslista 2018.

Kjelder

Bakgrunnsstoff

Påskeliljeslekta
Snøklokke

Snøklokke (Galanthus nivalis) er ei plante i snøklokkeslekta i påskeliljefamilien. Arten kjem opphavleg frå Mellom- og Sør-Europa og Vest-Asia.

I Noreg er arten ein framandart som er innført som prydplante og som vart funnen forvilla i 1860. Arten er i auke og er ganske vanleg på Austlandet og i kyststrøk til Trøndelag, derfrå meir spreidd til Troms. Ei form med fylte blomar (fylt snøklokke, G. nivalis f. pleniflorus) er vanleg som dyrka og ofte forvilla. I Framandartslista 2018 er arten registrert med potensielt høg risiko (PH).

Kjelder

Bakgrunnsstoff

Snøklokkeslekta
Hybridsnøklokke

Hybridsnøklokke (Galanthus ×valentinei) er ei plante i snøklokkeslekta i påskeliljefamilien.  Arten er ein hagehybrid med snøklokke og kantsnøklokke som foreldreartar (G. nivalis × G. plicatus).

I Noreg er arten ein framandart som er innført som prydplante og som vart funnen forvilla i 1911. Arten finst spreidde stader i låglandet og i kyststrøk frå Austlandet til Bergen. I Framandartslista 2018 er arten registrert med låg risiko (LO).

Kjelder

Bakgrunnsstoff

Snøklokkeslekta
Tyrkiasnøklokke

Tyrkiasnøklokke (Galanthus elwesii) er ei plante i snøklokkeslekta i påskeliljefamilien. Arten kjem opphavleg frå Balkan og Tyrkia.

I Noreg er arten ein framandart som er innført som prydplante. Arten vart funnen forvilla i 2006 og er kjend frå ei handfull lokalitetar i Akershus og Vestfold. I Framandartslista 2018 er arten registrert med låg risiko (LO).

Kjelder

Bakgrunnsstoff

Snøklokkeslekta
Kantsnøklokke

Kantsnøklokke (Galanthus plicatus) er ei plante i snøklokkeslekta i påskeliljefamilien. Arten kjem opphavleg frå Balkan, Krim, Kaukasus og Tyrkia.

I Noreg er arten ein framandart som er innført som prydplante. Arten vart funnen forvilla i 2019 i Ålesund. Arten er ikkje risikovurdert i Framandartslista 2018.

Kjelder

Bakgrunnsstoff

Snøklokkeslekta
Klosterklokke

Klosterklokke (Leucojum vernum) er ei plante i klosterklokkeslekta i påskeliljefamilien. Arten kjem opphavleg frå Mellom-Europa og europeisk Russland.

I Noreg er arten ein framandart som er innført som prydplante og som vart funnen forvilla i 1948. Arten er kjend frå Oslo-området og nokre få spreidde stader i kyststrøk til Troms. I Framandartslista 2018 er arten registrert med låg risiko (LO).

Kjelder

Bakgrunnsstoff

Klosterklokkeslekta
Bjelland og Grindheim

Bjelland og Grindheim kommune (eller Bjelland og Grindum) er ein tidlegare norsk kommune i Vest-Agder fylke. Han eksisterte frå 1837 til 1901.

Historikk

1837-1901: Bjelland og Grindheim kommune
1902-1963: Bjelland og Grindheim eigne kommunar kvar for seg
1964: Bjelland slått saman med Laudal og Øyslebø til Marnardal kommune 
1964: Grindheim slått saman med Konsmo til Audnedal kommune

Kjelder

Denne artikkelen bygger på «Bjelland og Grindheim» frå ,  den 9. mars 2023.  

Tidlegare kommunar i Vest-Agder
Norske kommunar skipa i 1838
Nedleggingar i 1902
Jonsokklosterklokke

Jonsokklosterklokke (Leucojum aestivum) er ei plante i klosterklokkeslekta i påskeliljefamilien. Arten er kjend frå Vest-Europa til Midtausten.

I Noreg er arten innført som prydplante og er rekna som ein dørstokkart. Han er enno ikkje registert forvilla, men det er venta at han vil forville seg. I Framandartslista 2018 er arten registrert med ingen kjend risiko (NK).

Kjelder

Bakgrunnsstoff

Klosterklokkeslekta
Strandlauk

Strandlauk (Allium vineale) er ei urt i laukslekta i påskeliljefamilien. Arten er utbreidd i Europa, nordvestlege Afrika og vestlege Asia.

Strandlauk er heimleg og veks på jorddekt berg og tørre bakkar. Arten er ganske vanleg i låglandet og i kyststrøk frå Østfold til Bergen og spreidd nordover til Møre og Romsdal. På Raudlista 2021 har han status som livskraftig (LC).

Kjelder

Bakgrunnsstoff

Laukslekta